
Dunai hőcsóva térbeli és időbeli viselkedésének elemzése terepi mérésekkel

Kulcsszavak: atomerőmű; terepi mérés; 2d; Duna
Az atomerőművek számos előnyük mellett hátrányokkal is rendelkeznek, melyek nem
mindegyikére van jelenleg általánosítható megoldás. Az egyik ilyen probléma a könnyűvizes
reaktorok szekunder körében lévő élővizes hűtővíz visszavezetése az eredeti víztestbe. A
paksi atomerőmű (felmelegített) hűtővíz bebocsátása már az erőmű megépítése óta
megosztó téma. Pakson a hűtővíz a Dunából származik, melyet előhűtés nélkül juttatnak
vissza a Dunába, így a visszavezetett víz hőmérséklete átlagosan 10 °C-kal magasabb a
kivett víz hőmérsékleténél. Ez az érték akkor különösen fontos, ha a Duna eredeti
vízhőmérséklete is magas, mint például a nyári hónapokban, ekkor ugyanis a visszajuttatott
víz hőmérséklete elérheti a 35 °C-ot is, mely negatív hátassal van a Duna élővilágára.
Jelen dolgozatban terepi mérések feldolgozásával és értékelésével foglalkoztam. Négy
mérési kampány során gyűjtött adatok alapján a hőcsóva térbeli és időbeli változékonyságát
kívánom feltárni és megérteni. Az új eredmények segítséget nyújtanak a jövőre vonatkozó
predikciók felállításához is, ahol figyelembe veendő Paks 1 és 2 együttes üzeme, illetve a
klímaváltozás hatására várhatóan megváltozó dunai vízhőmérsékletek és kisvízhozamok is. A
fenti változások kivétel nélkül kedvezőtlenül befolyásolják a hőterhelés környezeti hatását, ezért
kulcsfontosságú a jelenlegi állapot minél részletesebb feltárása és megértése.



